Rina Sawayama

Rina Sawayama (jaapani keelesリナ・サワヤマ; sündinud 16. augustil 1990 Niigatas Jaapanis) on jaapani päritolu Briti laulja, laulukirjutaja, modell ja näitleja.Art Sphere Inc. n.d. Rina Sawayama. Saadaval https://artsphere.org/landing-page-lgbt/rina-sawayama/, vaadatud 10. aprillil 2023. 

Sawayama peab end popmuusikuks, kuid tema loomingus on ka R&B-d, rokki, bubblegum pop'i ja nu metal'it.Wright, Benjamin. 2021. SAWAYAMA (2020) - Music and Genre. Saadaval        https://gatewaygrowhouse.wordpress.com/2021/03/11/sawayama-2020-music-and-genre/, vaadatud 5. aprillil 2023.

 Lapsepõlv 
Kui Rina Sawayama oli viieaastane, kolis pere isa töö tõttu Londonisse.Martin, Felicity. 2018. Pixelated People: Rina Sawayama Interviewed. Saadaval https://www.clashmusic.com/features/pixelated-people-rina-sawayama-interviewed, vaadatud 5. aprillil 2023. Tal on Ühendkuningriigis tähtajatu elamisluba.Tsjeng, Zing. 2020. 'It's Othering' – British-Japanese Artist Rina Sawayama Can’t Enter British Awards. Saadaval https://www.vice.com/en/article/g5p8gj/mercury-prize-brits-rina-sawayama, vaadatud 7. aprillil 2023. Esialgu oli inglise keele omandamine keeruline, kuid ta ei lasknud sellel end heidutada. Sawayamal oli ka raskusi oma kahekultuurilisuse aktsepteerimisega – ta tundis häbi oma immigrandistaatuse üle ja ta proovis sarnaneda oma eakaaslastega, mistõttu tõrjus ta oma jaapani juuri. Häbitunde tekitas rassism, mida ta on oma elu jooksul kogenud, kuid selle järelduseni jõudmiseks kulus tal palju aega. Sawayama jaoks nõudis vaeva ka arusaamale jõudmine, et ta ei pea oma tundeid häbenema. Tema vanemad lahutasid, kui ta oli 15-aastane.Tsjeng, Zing. 2018. Singer Rina Sawayama Is Ready to Rep Her Pansexuality. Saadaval https://www.vice.com/en/article/zmkgyx/rina-sawayama-comes-out-pansexual-interview, vaadatud 5. aprillil 2023.

Rina Sawayama armastas laulmist juba lapsena. Seitsmeaastaselt esitas ta kodus vanematele jaapani-ameerika laulja Hikaru Utada muusikat ja tema stiili mõju on tunda ka Sawayama enda muusikas. Lapsepõlvest saati on Sawayamal olnud huvi J-popi vastu ning tema lemmikartistid olid Morning Musume ja Ringo Sheena.

Rina Sawayama õppis Cambridge'i Magdalene'i kolledžis poliitikat, psühholoogiat ja sotsioloogiat. Võrreldes mitmekultuurilise kooliga, kus ta varem õppis, oli Cambridge väga tõrjuv keskkond, kus Sawayamat kiusati taga ja ahistati. Kiusu tagajärjena põdes Sawayama depressiooni. Ta meenutab oma ülikoolipõlve ajana, mil ta pidas end inetuks ja väärituks. Cambridge'i kirjeldab Sawayama kõleda keskkonnana.

Sawayama ema, kes varem soovis, et tütrest saaks pankur või jurist, hakkas tema muusikalist tegevust rohkem toetama pärast Sawayama esimese EP albumi "Rina" ilmumist. Sawayama arvates oli ema toetust raske võita, sest ema kartis, et muusikukarjäär on tulutu. Nüüd on ema üks Sawayama suuremaid toetajaid.

 Modellikarjäär 
Pärast ülikooli sai Rina Sawayamast modell Anti-Agency agentuuris. Nüüdseks on fotod temast ilmunud ka Vogue'i ajakirjas. 2017. aastal oli ta modell Versus Versace sügistalvekampaanias ning Jourdan Dunni ja moebrändi Missguided koostööprojektis.Whiteman, Hilary. 2020. Pop singer Rina Sawayama says 'STFU!' to stereotypes. Saadaval https://edition.cnn.com/style/article/rina-sawayama-beauty/index.html, vaadatud 8. aprillil 2023. Sawayama on osalenud ka Pariisi moenädalal.Todisco, Eric. 2023. Rina Sawayama: 5 Things To Know About The ‘John Wick: Chapter 4’ Star Making Her Film Acting Debut. Saadaval https://hollywoodlife.com/feature/who-is-rina-sawayama-5051158/, vaadatud 8. aprillil 2023.

 Muusika 
Rina Sawayama diskograafia on žanriti väga mitmekesine. Tema muusikast võib leida nu metal'it, R&B-d, poppi ning palju muud. Rina Sawayama muusikukarjäär algas 2013. aastal lauluga "Sleeping In Waking". 2016. aastal avaldas ta lood "Where U Are" ja "This Time Last Year". 2017. aastal avaldas ta oma EP albumi "Rina". Sawayama on avaldanud kaks stuudioalbumit: "Sawayama" 2020. aastal ja "Hold The Girl" 2022. aastal. Rina Sawayama kuulub Dirty Hiti plaadifirma artistide hulka.Yeung, Neil Z. n.d. Rina Sawayama Biography. Saadaval   https://www.allmusic.com/artist/rina-sawayama-mn0003639509/biography, vaadatud 9. aprillil 2023.

Tema loomingut on inspireerinud mitmed tuntud 1990. ja 2000. aastate artistid, nagu Christina Aguilera, Lady Gaga, Avril Lavigne ja Hikaru Utada. Sawayama muusikas on tunda ka LGBT+ kogukonda kuuluvate muusikute, nagu Hayley Kiyoko, Troye Sivan ja Demi Lovato, mõjutusi.Rock NYC. 2018. Rina Sawayama shares visual for “Cherry”, launches Ordinary Superstar Fall Tour 9/12. Saadaval https://rocknyc.live/rina-sawayama-shares-visual-for-cherry-launches-ordinary-superstar-fall-tour-9-12.html, vaadatud 11. aprillil 2023.

 "Rina" 
2017. aastal avaldas Rina Sawayama EP albumi "Rina", mille peamised lood olid poplaul "Alterlife" ning koostöös Shamiriga valminud R&B lugu "Tunnel Vision". Albumi üks läbivaid teemasid on sotsiaalmeedia ning selle mõju inimesele. Loos "Cyber Stockholm Syndrome" arutleb Sawayama üksilduse ja ärevuse üle, mida internet ja sotsiaalmeedia inimestes tekitavad. Ta leiab, et sotsiaalmeedia ei ole reaalsusega võrreldav ja sotsiaalmeedias veedetud aeg ei loe päris sotsialiseerumisena, vaid nii-öelda pseudokontaktina. Pärast "Rina" välja andmist ja enne oma debüütalbumi "Sawayama" ilmumist 2020. aastal avaldas Sawayama 1990. aastate poplauludest inspireeritud loo "Cherry". Eelnimetatud lugu ning albumit "Rina" esitas Sawayama "Ordinary Supestar" turneel 2018. aastal.

 "Sawayama" 
"Sawayama" on Rina Sawayama 17. aprillil 2020. aastal avaldatud debüütalbum, milles ta eksperimenteerib mitme muusikažanritega, nagu bubblegum pop, nu metal, rokk ja R&B. Rina Sawayama esimene stuudioalbum käsitleb mitut päevakohast, aga ka isiklikku teemat. Loos "XS" kritiseerib Sawayama kapitalismi ja ületarbimist ning laul "Chosen Family" on pühendatud kväärkogukonnale. Album räägib samuti Rina Sawayama vaimsest tervisest ning keerulistest peresuhetest. Mitmes loos, nagu "STFU!", "Tokyo Love Hotel", "Akasaka Sad", laulab Sawayama ka rassilisest identiteedist.Bulut, Selim. 2020. How family photos, failed marriage, and therapy formed the basis of the pop singer’s debut album, Sawayama. Saadaval https://www.dazeddigital.com/music/article/48909/1/six-things-that-inspired-rina- sawayama-debut-album, vaadatud 10. aprillil 2023. "Sawayama" laulud jõudsid muusikaedetabelitesse nii Ühendkuningriigis, Ameerika Ühendriikides kui ka Jaapanis.

4. detsembril 2020. aastal avaldas Rina Sawayama albumi "Sawayama (Deluxe Edition)", millel oli lisaks "Sawayama" lugudele üksteist lisalugu. Albumil on mitu teiste artistidega koostöös valminud kaverit ja remiksi, näiteks duett Elton Johniga.Genius. 2020. SAWAYAMA (Deluxe Edition). Saadaval https://genius.com/albums/Rina-sawayama/Sawayama-deluxe-edition, vaadatud 19. aprillil 2023. "Sawayama" albumiga kaasnes ka turnee Dynasty Tour 2021. ja 2022. aastal. Esialgu pidi turnee aset leidma 2020. aastal, kuid see lükkus koroonapandeemia tõttu edasi.Milewski, Kathryn. 2021. Rina Sawayama Announces 2021/2022 Tour. Saadaval https://live365.com/blog/rina-sawayama-announces-2021-2022-tour/, vaadatud 11. aprillil 2023. 

 "Hold The Girl" 
"Hold The Girl" on Rina Sawayama teine stuudioalbum. Sellel albumil on ka samanimeline laul. Sawayama kasutas "Hold The Girli" lugude kirjutamiseks eri žanreid, näiteks progresiivne rokk, 1990. aastate reivimuusika ja kantrimuusika. Album ilmus 16. septembril 2022, ehkki albumi esimene lugu "This Hell" avaldati 19. mail 2022. Järgmine lugu "Catch Me In The Air" avaldati 27. juunil 2022. "Hold The Girli" albumis räägib Sawayama oma vaimse tervise teekonnast ning lapsepõlvetraumade ravimisest, eriti lauludes "Phantom" ja "To Feel Alive". Album valmis koroonapandeemia ajal, mil Sawayama sai inspiratsiooni Charli XCXist ja Taylor Swiftist, kes karantiinist hoolimata ei lasknud oma loomingulisusel kaduda. Sawayama lemmiklood "Hold The Girli" albumil on "Imagining" ja "Frankenstein".Genius. 2022. Hold The Girl. Rina Sawayama. Saadaval https://genius.com/albums/Rina-sawayama/Hold-the-girl, vaadatud 10. aprillil 2023. Albumi jaapani versioonil on lisalugu "Flavour of the Month".Genius. 2022. Hold The Girl (Japanese Edition). Saadaval https://genius.com/albums/Rina-sawayama/Hold-the-girl-japanese-edition, vaadatud 19. aprillil 2023.

"Hold The Girli" turnee leidis aset 2022. ja 2023. aastal.Pointer, Flisadam. 2022. What Is Rina Sawayama’s Song Setlist For The ‘Hold The Girl Tour?’ Saadaval https://uproxx.com/pop/rina-sawayama-setlist-hold-the-girl-tour/, vaadatud 11. aprillil 2023. 2023. aasta märtsis kuulutas Rina Sawayama välja "Hold The Girl: Reloadedi" turnee.Harris, Alyssa. 2023. Rina Sawayama announces 'Hold The Girl: Reloaded' Tour. Saadaval https://en.as.com/entertainment/rina-sawayama-announces-hold-the-girl-reloaded-tour-n/, vaadatud 19. aprillil 2023.

 Näitlemine 
Rina Sawayama esimene filmiroll oli 2023. aasta filmis "John Wick: Chapter 4", kus ta mängis Akirat. Selle filmi jaoks salvestas ta ka laulu "Eye for an Eye". Sawayama on mänginud ka telesarjas "Turn Up Charlie".IMDb. n.d. Rina Sawayama. Saadaval https://www.imdb.com/name/nm4680793/, vaadatud 19. aprillil 2023.

 Isiklikku 
Rina Sawayama avaldas 2018. aasta augustis, et ta on panseksuaalne. Varem kasutas ta enda kohta mõistet biseksuaalne. Ta räägib avameelselt oma seksuaalsest sättumusest, sest tema arvates ei ole meedias piisavalt seksuaalvähemuste esindajaid. Oma 2018. aasta laulus "Cherry" laulab ta esimest korda avatult oma identiteedist, kuigi ta on öelnud, et ta pole ühtegi laulu meestest kirjutanud.

Rina Sawayama on intersektsionaalne feminist ja peab oluliseks Ida-Aasia artistide meedias kajastamist. Seetõttu räägib ta oma igapäevaelu kogemustest ja probleemidest. Teda motiveerivad inimesed, kes talle kirjutavad ja teda nendest teemadest rääkimise eest tänavad. Ta on ise kujundanud ja teele saatnud oma fännitooteid. Sawayama nimetab oma fänne pixels'iteks.

Sawayama elab endiselt Ühendkuningriigis, tema pere aga Jaapanis.

 Viited 

Kategooria:Jaapani lauljad
Kategooria:Suurbritannia lauljad
Kategooria:Lauljad
Kategooria:Sündinud 1990